stanford-oval/wikipedia huggingface dataset:
מונופול
מאפייני המונופול

למונופול מספר מאפיינים מובהקים, אותם ניתן למצוא בכל מונופול אמיתי, כזה הנהנה מיציבות בשוק (בניגוד למונופול זמני או חולף):
מוכר בודד: מונופול טהור קיים בתעשייה שבה היצרן של מוצר או ספק שירות מסוים הוא גורם יחיד. גורם או חברה עשויים להיחשב מונופול גם אם נתח השוק של כל המתחרים גם יחד זניח (פחות מאחוז או שניים).
היעדר חלופות קרובות: השירות ייחודי ואינו ניתן להחלפה על נקלה. לדוגמה, יצרן חומוס השולט ברוב השוק אינו יכול להיחשב מונופול, שכן למוצר שהוא מציע יש חלופות דומות.
שליטה במחירים: לחברה או גורם בודד שליטה מוחלטת או קרובה למוחלטת בהיצע התעשייתי כולו במוצר או שירות מסוים, ויש להם השפעה ניכרת על גובה המחיר בו מוצע השירות או המוצר.
חסם כניסה: במצב של מונופול טהור, אסורה ההתחרות בבעל המונופול. במצב של מונופול שאינו טהור מוצבים חסמי כניסה משמעותיים, המונעים למעשה, גם אם לא להלכה, כניסה של גורמים אחרים.
סוגי המונופולים

ניתן להבחין בין סוגי מונופולים על–פי נסיבות היווצרותם ועל–פי אופן התנהגותם בשוק. על–פי גישה זו, ניתן להבחין בין מונופול באישור ממשלתי ומונופול על פי חוק, המבוססים על מדיניות ממשלתית או חקיקה ונהנים ממעמד מונופוליסטי בזכות קביעה בחוק; מונופול טבעי, שהוא תוצר של מבנה העלויות בשוק (היינו, שרק גורם אחד מסוגל להתחרות בשוק); ומונופול תחרותי, שהוא מונופול שנוצר בעקבות תחרות חופשית. על–פי גישה אחרת, המקובלת בעיקר על בעלי גישה התומכת בקפיטליזם ובליברליזם, מונופול טבעי אינו נוצר בפועל במצב של תחרות חופשית ואילו מונופול תחרותי אינו ראוי להיקרא מונופול, כיוון שמעמד השליטה שלו בשוק אינו יציב, כנדרש ממונופול ולכן עשוי להשתנות באופן טבעי בכל זמן נתון.
הבחנה אחרת בין סוגי מונופולים נוגעת לאופן בו מוצע השירות או המוצר. בתחום זה, ישנם מונופולים אנכיים, השולטים באספקת שירות או מוצר לכל אורך הדרך, מחומר גלם ועד למוצר הצריכה המוצע לצרכן. דוגמה טיפוסית לכך יכולות להוות חברות לאספקת חשמל, השולטות לרוב גם בייצור החשמל, גם בהולכתו וגם בהפצתו ובטיפול בצרכן. מונופול מסוג שני הוא אופקי: שליטה בגזרה רחבה של שירותים או מוצרים מסוג מסוים. לדוגמה, חברה המוציאה לאור את רוב המגזינים הנמכרים במדינה מסוימת עשויה להיחשב בעלת מונופול אופקי.
הבחנה נוספת בין סוגי מונופולים נוגעת לאופן בו נקבע המחיר כלפי פלחי אוכלוסייה שונים. בתחום זה ישנו המונופול הפשוט, בו למעשה נקבע מחיר אחד עבור כל השוק, ומונופול מפלה - מונופול אשר קובע רמה שונה של מחירים לפלחי שוק שונים לפי רצונו. דוגמה למונופול הפשוט הוא דוכן הפופקורן בקולנוע בו המחירים גבוהים (ללא אלטרנטיבה) אך אחידים. דוגמה למונופול מפלה מושלם היא רופא מומחה או עו"ד הגובים שכר דיפרנציאלי (שונה) מכל לקוח ולקוח לפי בחירתם וכך מביאים את הפדיון למקסימום.
סוגי המונופולים > מונופול על פי חוק

מונופול על–פי חוק הוא מונופול שבו ישנו איסור מפורש בחוק, בתקנה או בנוהל, על תחרות באספקת מוצר או שירות, כשהשליטה באספקת מוצר או שירות זה מוענקת לגורם יחיד. מונופול על–פי חוק עשוי להיות על מוצר או שירות מקומי או כלל-ארצי ויכול לגעת בכל סוג של שירות או מוצר. מונופול על–פי חוק, באישור ממשלתי או בגיבוי ממשלתי, מכונה לעיתים גם מונופול כופה.
לדוגמה, רשות השידור בישראל נהנתה ממונופול על–פי חוק בתחום שידורי הטלוויזיה הארציים למן תחילת שידורים אלו ועד שנת 1992. מונופולים דומים היו לחברת "בזק" על שיחות טלפון מקומיות, לחברת "פלאפון" על שירותי טלפון סלולרי, לחברת החשמל על אספקת חשמל או לחברות הכבלים על שידורי הכבלים באזורי הארץ השונים. מנקודת מבט זו, ניתן לראות גם בבלעדיות המוענקת לגופים כמו "ביטוח לאומי" או משרד החינוך על שירותים מסוימים מונופול.
לרוב, נהוג להבחין בין מונופולים ממשלתיים או בבעלות ממשלתית, כמו משרדי ממשלה או חברות ממשלתיות; ומונופולים בבעלות פרטית, הנהנים מבלעדיות על מתן השירות או המוצר שבמונופול. מונופולים מן הסוג השני מכונים גם מונופולים באישור ממשלתי. ההבדל העיקרי בין שני סוגי הגופים הוא שעל גופים פרטיים בעלי מונופול מוטל לרוב פיקוח באמצעות רשויות פיקוח, בעוד שעל חלק ניכר מהמונופולים הממשלתיים אין פיקוח כלל או שהפיקוח הוא מנהלי ולא רגולטיבי. לדוגמה, חברות פרטיות מפוקחות על–ידי רשות התחרות ואילו גופים ממשלתיים מפוקחים על–ידי מבקר המדינה.
סוגי המונופולים > מונופול טבעי

מונופול טבעי, לטענת אלו הסבורים כי מונופול כזה קיים, הוא מונופול הצומח בתעשיות שבהן התשתית הנדרשת לאספקת השירות או המוצר היא כה רחבה עד כי רק חברה אחת מסוגלת לספק שירות או מוצר אלו. בדרך כלל, נחשבים תחומי אספקת החשמל והמים, בהם נדרשת תשתית פיזית רחבה להולכת המוצרים, לתחומים שבהם קיים או נוצר מונופול טבעי. תחומים נוספים עתירי תשתית, שבהם טוענים או נטען כי קיים מונופול טבעי, הם תחומי אספקת הגז, הבנזין, שיחות טלפון, טלפון סלולרי, הובלת מטענים ונוסעים, שירותי תעופה ועוד.
מונופול טבעי מתפתח, נטען, כתוצאה מכך שהעלויות הגדולות הכרוכות בהקמת תשתית גורמות לעזיבת כל החברות הפרטיות את השוק והשתלטות עליו של החברה היחידה — פעמים רבות, הראשונה — המסוגלת לעמוד בעלויות אלו. כניסתם של גורמים חדשים לשוק במועד מאוחר יותר נמנעת בגלל חסם כניסה לשוק גבוה בדמות עלויות הקמת התשתית הגבוהות, גם כאשר יעילותם עשויה להיות רבה יותר משל המונופוליסט.
על-פי טענות ליברטריאניות ואחרות, היווצרות מונופול טבעי אינה אפשרית כלל בתנאים של שוק חופשי. לטענתם, התופעה המכונה "מונופול טבעי" היא בכל המקרים מונופול באישור ממשלתי. כלומר, מונופול שנוצר כתוצאה מטיפוח של חברה ראשונית או מובילה בתחום מסוים, תוך מתן עדיפות או בלעדיות לאותה חברה בהענקת השירות או המוצר שבמונופול. כעדות, הם מצביעים על–כך שבשווקים בהם לא הייתה מעורבות ממשלתית מסוג זה, לא נוצר מעולם מונופול טבעי כזה.
בתחומים רבים שנחשבו בעבר כ"מונופול טבעי" מתקיימת כיום לכאורה תחרות חופשית עם הסרת הפיקוח או השליטה הממשלתית (אחרי הפרטה), כמו תחומי אספקת הגז, הבנזין, הטלפון הסלולרי, הובלת נוסעים, שיחות טלפוניות לחו"ל ומקומיות, ועוד. יש הטוענים כי הנטייה המונופוליסטית בתחומים אלו נוצרה בעיקר משום שקיים פיקוח (רגולציה) ממשלתי, המגביל את האפשרות להתחרות ומעודד יצירת מונופולים.
עם זאת, יש לזכור כי בתחומים אלו חלו בשנים האחרונות התפתחויות טכנולוגיות משמעותיות, אשר הוזילו במידה ניכרת את עלות הקמת התשתית לאספקתם, ואפשרו לגופים עסקיים חדשים להיכנס לשווקים אלו. בנוסף, בחלוף זמן מפתיחת השוק לתחרות, ניכרת מגמה של קונסולידציה בין החברות החדשות, דוגמת שוק התקשורת, במטרה לחסוך בעלויות התפעול הגבוהות. באופן זה עשויים להיווצר דואופולים או אוליגופולים מסחריים, המחליפים את המונופול הטבעי.
פתרון בעיית המונופול

חברה הפועלת במשק תחרותי משוכלל, כלומר משק שבו מספר רב של חברות, מקבלת מחיר כנתון, שכן היא קטנה ביחס לשוק, ולכן אין לה יכולת להשפיע על המחיר. לעומת זאת, מונופול, מפני שהוא החברה היחידה שפועלת בשוק, יכול לקבוע בצורה מוחלטת את המחיר בשוק (בהנחה שאין חסמים שונים כגון רגולציה ממשלתית או איום של יבוא).
תחת מספר תנאים סטנדרטיים, פתרון בעיית המונופול מתקבל מהשוואת העלות השולית (Marginal Cost - MC) לפדיון השולי (Marginal Revenue - MR). כלומר, המונופול בוחר מחיר או כמות כך שהפדיון שהוא מקבל מהיחידה האחרונה שהוא מייצר יהיה זהה לעלות הייצור של אותה יחידה. מכיוון שהפדיון השולי תמיד יורד בצורה תלולה יותר מהביקוש, נקבל שהכמות שהמונופול קובע קטנה מכמות של תחרות משוכללת, והמחיר גבוה יותר.
מונופול תחרותי

מונופול תחרותי קיים כאשר חברה בודדת שולטת ברוב השוק לאספקת שירות או מוצר מסוים. המונופול בפועל של החברה אינו מעוגן בחוק או תקנה, ונוצר בעקבות תחרות חופשית מול חברות אחרות במתן השירות או המוצר. לעיתים קרובות, מונופול תחרותי אינו יציב, במובן זה שתקופת שלטונו קצרת טווח ורוויית איומים מצד מתחרים חדשים בשוק.
דוגמה טיפוסית למונופול תחרותי עשויה להוות חברת מיקרוסופט, שלה שליטה כמעט מוחלטת בשוק מערכות ההפעלה הביתיות. מונופול תחרותי דומה יש לשרת האינטרנט "אפאצ'י" ששלט בתקופות מסוימות בעד 70 אחוז משוק שרתי האינטרנט.
מונופול תחרותי מושג בכל המקרים כאשר חברה אחת מייצרת באופן יעיל או מספק מוצר או שירות מבוקשים במחיר מבוקש, כאשר מתחריה של החברה מתקשים לספק מוצר דומה במחירים דומים. לעיתים, נטען, נוקטות חברות המשיגות מונופול צעדים להגבלת יכולתם של המתחרים להתחרות בה כמו הסכם כובל עם חברות אחרות או מכירה במחירי היצף.
ראו גם

קרטל
אוליגופול
רשות התחרות
אינטגרציה אופקית
אינטגרציה אנכית
הגבלים עסקיים
לקריאה נוספת

אלי גולדשטיין, מיכאל תבור, מונופול - מודלים של תחרות לא משוכללת, הגבלים עסקיים ורגולציה, הוצאת לומדון, 2012. פרק ראשון - המונופול הגדרות ומושגים, באתר חברת תבור
מידע על מונופול בקטלוג הספרייה הלאומית
מיכל שיצר-גל ואמיר ישראלי "פעמון סביב צוואר החתול: הכרזה על קיומו של מונופול" משפט ועסקים ז, 139 (2007).
סדרת כתבות ב-כאן 11: "מונופולנד"- שאול אמסטרדמסקי יוצא בעקבות המונופולים הגדולים השולטים בשוק הישראלי והאופן בו הם פועלים, ביוטיוב.
כתבה ב-כאן 11: יגאל גואטה יוצא מסע אחר החברות שמעדיפות לשלוט בשוק ללא תחרות, ביוטיוב.
הערות שוליים

↑  מתוך חוק התחרות הכלכלית, סעיף 26, כפי שהוא מופיע באתר נבו: "לעניין חוק זה יראו כמונופולין ריכוז של יותר ממחצית מכלל אספקת נכסים או מכלל רכישתם, או של יותר ממחצית מכלל מתן שירותים, או מכלל רכישתם, בידיו של אדם אחד".
↑  האקדמיה ללשון העברית – החלטות בדקדוק: 2.3.3 מינם ומספרם של שמות שאולים אחדים המסתיימים ב־ִין
↑  השוואת נתחי שוק של שרתי אינטרנט לאורך השנים, אתר netcraft
| --- | --- |
בקרת זהויות :  NLI: 987007543540205171  BnF: cb11973252t (data)  GND: 4040098-0  HDS: 013733  LCCN: sh85086963  LNB: 000085008  NARA: 10644242  NDL: 00561661  NKC: ph281890 
פתרון המונופול
ולדימיר גוסב

ולדימיר ניקולייביץ' גוסב (ברוסית: Владимир Николаевич Гусев; נולד ב-4 ביולי 1982 בניז'ני נובגורוד) הוא רוכב אופניים רוסי מקצועני.
קבוצתו הנוכחית (נכון ל-2013) היא קבוצת קטיושה מסבב הפרו טור של ה-UCI. קודם לכן, הוא רכב עבור קבוצות CSC, דיסקברי צ'אנל ואסטנה.
קריירה

כבר בגיל צעיר היה גוסב אחד מרוכבי האופניים המובילים ברוסיה. בשנת 2000 זכה גוסב במדליית הכסף במרוץ נגד השעון באליפות העולם לנערים שנערכה בפלואי. כעבור שנתיים הוא השתתף ב"בייבי ג'ירו", מרוץ הג'ירו ד'איטליה לחובבים. ב-2003, בהיותו בן 21 בלבד, זכה גוסב באליפות רוסיה נגד השעון למקצוענים, וכמו כן השתתף באותה שנה במרוץ נגד השעון באליפות אירופה עד גיל 23, וסיים בו במקום השלישי. כמו כן, הוא ניצח במספר מרוצים פחותי חשיבות במהלך אותה שנה, בעודו מתמודד כחובבן.
גוסב הפך למקצוען ב-2004, והצטרף לקבוצת CSC הדנית. בשנה השנייה שלו בקבוצה, ב-2005, הוא סיים שלישי במרוץ "כרונו דס הרביירס" בצרפת. הוא זכה באותה שנה בפעם השנייה שלו באליפות רוסיה נגד השעון, וכמו כן סיים שני במרוץ הכביש הרגיל בה.
בשנת 2006 עבר גוסב לקבוצת דיסקברי צ'אנל האמריקאית. הוא פתח את התקופה בקבוצתו החדשה בהצלחה, כאשר זכה במרוץ זקסן טור אינטרנשיונל. הוא אף סיים במקום הרביעי בטור של הולנד, וזכה בדירוג הרוכב הצעיר המצטיין במרוץ. גוסב סיים רביעי במרוץ פריז - רובא, אך נפסל מהמרוץ בשל רכיבה שלא כחוק לאחר שחצה מסילת ברזל בעת שהמחסום המסמן התקרבות רכבת כבר ירד וחסם את הכביש. הוא השתתף בשנה זו בפעם הראשונה בוואלטה אספניה, המרוץ השלישי בחשיבותו בעולם, וסיים בו במקום ה-23. בסוף השנה התחרה גוסב באליפות העולם באופני כביש, וסיים במקום העשירי במרוץ הכביש ובמרוץ נגד השעון.
בשנת 2007 גוסב זכה במרוץ הטור של בלגיה, וכמו כן סיים במקום הראשון בדירוג מלך ההרים בטור של שווייץ. הוא השתתף לראשונה בקריירה שלו בטור דה פראנס, מרוץ האופניים הגדול בעולם, והוביל את דירוג החולצה הלבנה של הרוכב הצעיר המצטיין למשך שבעה קטעים. הוא סיים את הטור במקום ה-38 בדירוג הכללי, וזכה עם דיסקברי במקום הראשון בדירוג הקבוצתי. בנוסף באותה שנה זכה גוסב בפעם השלישית במרוץ נגד השעון באליפות רוסיה, וסיים שישי במרוץ נגד השעון באליפות העולם.
ב-2008, לאחר התפרקות דיסקברי צ'אנל, עבר גוסב לקבוצת אסטנה תחת מאמנו בדיסקברי, יוהאן ברוינל. בשנה זו גוסב השתתף לראשונה בג'ירו ד'איטליה, וסיים במקום ה-45 הכללי. בנוסף לג'ירו הוא סיים במקום השני בטור של אוסטריה, ובמקום הראשון בטור של סוצ'י המקומי. הוא זכה בפעם הרביעית בקריירה שלו גם באליפות רוסיה נגד השעון.
ב-25 ביולי 2008 הוא פוטר מקבוצת אסטנה, בשל ערכי דם חשודים בבדיקת סמים פנימית. ב-15 ביוני 2009 זיכה אותו בית הדין לערעורים בספורט וקבע כי יועצה הרפואי של הקבוצה למלחמה בסמים שגה בפענוח נתוני בדיקות הדם. בית הדין אף קבע כי על הקבוצה לשלם לו את שכרו בתקופה בה היה מפוטר, לשאת בנזק שנגרם לו ולשלם את הוצאות המשפט. בעקבות כך היה גוסב רשאי לחזור לרכיבה. ב-2010 הוא הצטרף לקבוצת קטיושה הרשומה ברוסיה ומשתייכת לסבב הפרו-טור. הוא ניצח בשנה זו באליפות רוסיה נגד השעון. הישגו הבולט ב-2011 היה מקום שלישי במרוץ הקלאסי E3 הארלבקה. ב-2013 סיים במקום השני באליפות רוסיה, הן במרוץ הכביש והן במרוץ נגד השעון.
תארים

אליפות רוסיה נגד השעון: 2003, 2005, 2007, 2008, 2010
זקסן טור אינטרנשיונל: 2006
הטור של בלגיה: 2007
הטור של סוצ'י: 2008
הערות שוליים

↑  cyclingnews.com, Gusev back in action after CAS decision, 17.06.2009
פרס פריצת דרך במדעי החיים

| --- | --- |
 מדינה:  ארצות הברית 
 סכום הזכייה:  3,000,000 דולר אמריקאי 
 תקופת הפרס:  2013–הווה (כ־12 שנים) 
 אתר רשמי
 
פרס פריצת דרך במדעי החיים (באנגלית: The Breakthrough Prize in Life Sciences) מוענק לחוקרים במדעי החיים, המתמקדים במחלות שכרגע נחשבות חשוכות מרפא ובמחקרים מאריכי חיים. מטרת הפרס לתת למדענים חופש רב יותר בעבודתם ואפשרויות להגיע להישגים גדולים יותר. הפרס הוא אחד מפרסי פורצי הדרך.
יוזמי הפרס

המיליארדר הרוסי יורי מילנר, העומד בראש חברת ההשקעות הרוסית דיגיטל סקיי טכנולוג'יס, שייסד בשנת 2012 את קרן הפרס לפיזיקה בסיסית, הוא היוזם של הרעיון להקמת קרן לפריצת דרך במדעי החיים. מילנר גייס את מייסד פייסבוק, מארק צוקרברג ואת רעיתו פרסיליה צ'אן, את סרגיי ברין, המייסד השותף של גוגל ואת רעיתו אן וויקיקי, מייסדת החברה 23andMe‏, העוסקת בפיתוח ערכות בדיקת DNA וכן את ארט לווינסון.
צוות השופטים של הקרן כלל את מארק צוקרברג, רעייתו פריסיליה צ'אן, סרגיי ברין ורעייתו אן וויקיקי. שווי הפרס הוא 3 מיליון דולר לכל זוכה (33 מיליון דולר בסך הכול, נכון לשנת 2013 בלבד). בראש ועדת הפרס עומד ארתור לוינסון, יו"ר אפל. הפרס הוענק לראשונה ב-2 בפברואר שנת 2013.
על הפרס

קרן הפרס היא ארגון ללא כוונת רווח. הזוכים בפרס נבחרים על סמך השגי העבר שלהם. סכום הפרס, הוא יותר מכפליים מפרס נובל. חלוקת הפרס לא לוותה בטקס רשמי, כפי שנהוג בפרסי נובל. אבל הזוכים של השנה יהיו אלה שיבחרו את המועמדים לשנה הבאה. בשנה זו, הם מתחייבים להעניק ראיונות והרצאות בנושאי עבודתם.
"אנחנו מאמינים שלפרס יש הזדמנות לתת פלטפורמה למודלים חדשים של פילנתרופיה, כך שלאנשים בכל מקום יהיה סיכוי גדול יותר לעתיד טוב יותר", אמרה אן וויקיקי. "אנחנו נרגשים לתמוך במדענים שחושבים בגדול, לוקחים סיכונים ומצליחים להשפיע באופן משמעותי על החיים שלנו". יוזמי הפרס טוענים כי מטרתם היא "להסב את תשומת לב הציבור "לעבר המדענים שמקדישים את חייהם לקידום הידע האנושי. המייסדים הדגישו כי אין שום סיבה שמדענים יקבלו פחות כבוד או תשומת לב מכוכבי קולנוע וספורט' והם מתכוונים לגייס עוד תורמים כדי שיהיו, יותר זוכים ויותר פרסים. אין הגבלת גיל או כל הגבלה אחרת על מי שיכול לזכות. וגם אין הגבלה על מספר הפעמים שאדם יכול לזכות בפרס. אמר יו"ר אפל וחבר בצוות השופטים, כי "אם אתה איינשטיין, אז כנראה תזכה שלוש פעמים".
ראו גם

פרס פריצת הדרך בפיזיקה יסודית (2012)
פרס פריצת הדרך במתמטיקה (2015)
הערות שוליים

↑  שי רינגל, ‏כבר לא יריבים: מייסדי פייסבוק וגוגל יחלקו 33 מיליון דולר, באתר ‏מאקו‏, 21 בפברואר 2013
1 2  Breakthrough Prize announced by Silicon Valley entrepreneurs
אמיר גרוס כבירי

| --- | --- |

 לידה:  29 באוגוסט 1980 (בן 44) תל אביב 
 מדינה:  ישראל 
 מקום מגורים:  בוסניה והרצגובינה
 פעילות בולטת:  תעשיין, בעלים של קבוצת כדורגל
 ידוע בשל:  אספן אומנות ובעלים לשעבר של הפועל תל אביב
 מקצוע:  איש עסקים תעשיין
 השקפה דתית:  יהודי
 www.hermitagefoundation.com
 
אמיר גרוס כבירי (נולד ב-29 באוגוסט 1980) הוא איש עסקים ואספן אמנות ישראלי. כבירי הוא הבעלים של מפעל אלומיני, קונצרן האלומיניום הגדול בבלקן, אשר ממוקם בבוסניה והרצגובינה, ובשנים 2015–2016 היה יושב-הראש והבעלים של קבוצת הפועל תל אביב.
ביוגרפיה

כבירי נולד בישראל, בנם של תמר ודוד. הוא גדל בשכונת בבלי ולמד בתיכון עירוני ד' בתל אביב מ-1992 עד 1998. מכהן כנשיא קרן מ.ת. אברהם משנת 2004. הקרן הוקמה על שם סבו של כבירי, מנצור תמיר אברהם, שהיה אספן אמנות והוריש את הונו לאמו של כבירי ולאחיה.
ב-2013 מונה לנשיא קרן נאמני מוזיאון ארמיטאז' בישראל. הוא ניהל פרויקט שעוסק במכירה של יצירות אומנות ממוזיאונים ומוסדות תרבותיים לאחר המהפכה הבולשביקית ברוסיה, במשותף עם נטליה סמיונובה וניקולס אילג'ין.
ב-2015 רכש כבירי 30% ממניות קבוצת הכדורגל הפועל תל אביב, וביולי אישרה ההתאחדות לכדורגל בישראל את העברת זכויות הניהול על המועדון לידי כבירי, והוא היה ליושב ראש מועדון הכדורגל. אף על פי שהשקיע למעלה מ-50 מיליון ש"ח, עקב ההסתבכות הפיננסית של הפועל תל אביב החליט בית המשפט המחוזי בתל אביב בדצמבר 2016 להוציא צו הקפאת הליכים ומינה שני נאמנים לניהול הקבוצה ולאיתור רוכשים למועדון. בהמשך התברר כי כבירי העמיד כערבות לרכישת המועדון אוסף יצירות אמנות שהוערך בכ-55 מיליון דולר.
בשנת 2018 רכש כבירי את הזכויות למהדורה ישראלית של עיתון האומנות The Art Newspaper.
בחודש יוני 2019 הוא תרם מאוסף האמנות שלו למוזיאון ארמיטאז' שברוסיה. תרומה הכוללת ציורים של האמן הרוסי ולדימיר סטרליגוב, שהיה תלמידו של קזימיר מלביץ', ופסלי חימר של האמן האימפרסיוניסטי הצרפתי, אדגר דגה.
החל משנת 2021, כבירי הוא הבעלים של מועדון הכדורגל זרינסקי מוסטאר.
הערות שוליים

1 2  אייל לוי, ‏מיוחד ל"מעריב": אייל לוי בעקבות חידת אמיר כבירי, באתר מעריב אונליין, 3 ביולי 2015
↑  אתר הקרן
↑  White City-Bauhaus Architecture in Tel Aviv at the State Hermitage Museum, web.archive.org, ‏2017-08-10
↑  admin_hmfi, Bauhaus Architecture in Tel Aviv – Hermitage Museum Foundation Israel Official Site (באנגלית אמריקאית)
↑  מגזין היהלום, גיליון 216, עמ' 59
↑  Россия, которую мы продали, The Art Newspaper Russia, ‏2014-02-21 (ברוסית)
↑  The Washington Times http://www.washingtontimes.com, BOOK REVIEW: ‘Selling Russia’s Treasures: The Soviet Trade in Nationalized Art 1917-38’, The Washington Times (באנגלית)
↑  עמית גולדשטיין‏, ההתאחדות אישרה: זכויות הניהול בהפועל תל אביב הועברו לאמיר כבירי, באתר וואלה, 1 ביולי 2015
↑    נדב צנציפר וסמדר שיר, יצא מהתמונה, באתר "ידיעות אחרונות", 16 בדצמבר 2016
↑  The Life of Sophie Lissitzky-Küppers, web.archive.org, ‏2017-08-10
↑  נדב צנציפר, הפועל ת"א: צו הקפאת הליכים זמני עד 27 בדצמבר, פיפ"א דרשה הבהרות, באתר ynet, 18 בדצמבר 2016
↑  ארז נעמן, ‏אוסף הפסלים שכבירי שעבד לטובת הפועל ת"א, באתר ONE‏, 15 בדצמבר 2016
↑  « The Art Newspaper Israel » sera lancé en 2019, daily.artnewspaper.fr
↑  Наталья Шкуренок, Дега и Стерлигов — в дар Эрмитажу, The Art Newspaper Russia, ‏2019-06-28 (ברוסית)
↑  Сто первая причина посетить Государственный Эрмитаж, www.elle.ru (ברוסית)
כבירי ביד ושם, 2013
1958 בספורט

| 0 | 1 | 2 | 3 |
| --- | --- | --- | --- |
|  |  | 1958  בספורט |  |
< · 1956 · 1957 — 1958 — 1959 · 1960 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

ג'ירו ד'איטליה - ארקול בלדיני (איטליה איטליה)
טור דה פראנס - צ'אלי גאול (לוקסמבורג לוקסמבורג)
וואלטה אספניה - ז'אן סטבלינסקי (צרפת צרפת)
אתלטיקה > אליפות אירופה

אליפות אירופה השישית באתלטיקה נערכה בסטוקהולם שוודיה. 

האתלטים הסובייטיים (ברית המועצות ברית המועצות) זכו במירב המדליות.
טניס > המנצחות בתחרויות הגראנד סלאם

אליפות אוסטרליה הפתוחה - אנז'לה בארט (בריטניה בריטניה)
אליפות צרפת הפתוחה - ז'וז'ה קרמצי (הונגריה הונגריה)
אליפות וימבלדון - אלתיאה גיבסון (ארצות הברית ארצות הברית)
אליפות ארצות הברית הפתוחה - אלתיאה גיבסון (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה -אשלי קופר (אוסטרליה אוסטרליה)
אליפות צרפת הפתוחה -מרווין רוז (אוסטרליה אוסטרליה)
אליפות וימבלדון - אשלי קופר (אוסטרליה אוסטרליה)
אליפות ארצות הברית הפתוחה - אשלי קופר (אוסטרליה אוסטרליה)
טניס > גביע דייוויס

נבחרת ארצות הברית (ארצות הברית) זכתה בגביע דייוויס לאחר ניצחון 2-3 על נבחרת אוסטרליה (אוסטרליה).
כדורגל > תחרויות בינלאומיות

מונדיאל 1958 - נבחרת ברזיל בכדורגל ניצחה בתחרות
גביע אירופה לאלופות - ריאל מדריד זוכה בתואר, לאחר ניצחון על מילאן.
כדורגל > פרסים אישיים > כדור הזהב

רמון קופה (צרפת צרפת) זכה בתואר.
כדורגל > כדורגל לפי מדינות > איטליה

יובנטוס זוכה בסקודטו.
לאציו זוכה בגביע האיטלקי.
כדורגל > כדורגל לפי מדינות > אנגליה

אליפות אנגליה - וולברהמפטון וונדררס זוכה באליפות.
גביע ה-FA - בולטון וונדררס זוכה בגביע.
6 בפברואר - האסון האווירי במינכן - כדורגלני מנצ'סטר יונייטד נהרגו בתאונה אווירית
כדורגל > כדורגל לפי מדינות > ארגנטינה

ראסינג קלוב זוכה באליפות.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - סנטוס זוכה בתחרות
אליפות ריו דה ז'ניירו בכדורגל -ואסקו דה גאמה זוכה באליפות
כדורגל > כדורגל לפי מדינות > גרמניה

שאלקה 04 זוכה באליפות גרמניה.
שטוטגרט זוכה בגביע הגרמני
כדורגל > כדורגל לפי מדינות > ישראל

מכבי תל אביב זוכה בליגת העל בכדורגל.
מכבי תל אביב  תחרות גביע המדינה הסתיימה בשנת 1957.
כדורגל > כדורגל לפי מדינות > ספרד

ריאל מדריד זוכה באליפות ספרד
ברצלונה זוכה בקופה דל גנרליסימו
כדורסל > תחרויות בינלאומיות > אליפות דרום אמריקה

ברזיל (ברזיל) זכתה באליפות ואורוגוואי (אורוגוואי) זכתה במקום השני.
כדורסל > תחרויות בינלאומיות > גביע אירופה לאלופות

א.ס.ק. ריגה (ברית המועצות ברית המועצות) זוכה באליפות
כדורסל > כדורסל לפי מדינות > איטליה

ליגת העל האיטלקית בכדורסל - אולימפיה מילאנו זוכה באליפות.
כדורסל > כדורסל לפי מדינות > ארצות הברית

אטלנטה הוקס ניצחה ב-NBA (ראה עונת 1957/1958 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים - א.ס.ק. ריגה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - אוקק בלגרד זוכה באליפות.
כדורסל > כדורסל לפי מדינות > ישראל

אליפות ישראל בכדורסל - מכבי תל אביב זוכה באליפות.
כדורסל > כדורסל לפי מדינות > ספרד

ליגת העל הספרדית בכדורסל - ריאל מדריד זוכה באליפות.
מרוץ מכוניות

פורמולה 1 - מייק הות'ורן (בריטניה בריטניה) עם מכונית מתוצרת פרארי זכה באליפות הנהגים בסיום העונה שכללה 11 מרוצים. קבוצת ונוול זכתה באליפות היצרנים בעונה הראשונה בה התקיימה התחרות.
פוטבול > NFL

בולטימור קולטס מנצחת את ניו יורק ג'איינטס 17-23 באליפות ה-NFL במשחק שנערך בניו יורק.
שחייה > אליפות אירופה התשיעית בשחייה

נערכה בבודפשט שבהונגריה מ-31 עד 6 בספטמבר 1958.
שחייה > אליפות אירופה התשיעית בשחייה > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ברית המועצות ברית המועצות | 5 | 6 | 5 | 16 |
| 2 | בריטניה בריטניה | 5 | 4 | 4 | 13 |
| 3 | הולנד הולנד | 5 | 3 | 0 | 8 |
| 4 | הונגריה הונגריה | 2 | 2 | 3 | 7 |
| 5 | איטליה איטליה | 1 | 2 | 2 | 5 |
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 9 בינואר | 800 מטר חופשי | אילזה קונרדס | אוסטרליה אוסטרליה | סידני, אוסטרליה | 10:17.7 דקות |
| 10 בפברואר | 200 מטר חופשי | דון פרייזר | אוסטרליה אוסטרליה | אדלייד, אוסטרליה | 2:17.7 דקות |
| 18 בפברואר | 100 מטר חופשי | דון פרייזר | אוסטרליה אוסטרליה | מלבורן, אוסטרליה | 1:01.5 דקות |
| 20 בפברואר | 800 מטר חופשי | אילזה קונרדס | אוסטרליה אוסטרליה | מלבורן, אוסטרליה | 10:16.2 דקות |
| 22 בפברואר | 200 מטר חופשי | דון פרייזר | אוסטרליה אוסטרליה | מלבורן, אוסטרליה | 2:14.7 דקות |
| 13 ביוני | 800 מטר חופשי | אילזה קונרדס | אוסטרליה אוסטרליה | טאונסוויל, אוסטרליה | 10:11.8 דקות |
| 27 ביוני | 400 מטר מעורב | סילביה רוסקה | ארצות הברית ארצות הברית | לוס אנג'לס, ארצות הברית | 5:46.6 דקות |
| 28 ביוני | 100 מטר פרפר | ננסי ראמי | ארצות הברית ארצות הברית | לוס אנג'לס, ארצות הברית | 1:09.6 דקות |
| 29 ביוני | 200 מטר פרפר | ננסי ראמי | ארצות הברית ארצות הברית | לוס אנג'לס, ארצות הברית | 2:40.5 דקות |
| 20 ביולי | 100 מטר חזה | קארין באייר | גרמניה המזרחית גרמניה המזרחית | ברלין המזרחית, גרמניה המזרחית | 1:20.3 דקות |
| 20 ביולי | 200 מטר מעורב | בקי קולינז | ארצות הברית ארצות הברית | אקרון, ארצות הברית | 2:47.7 דקות |
| 21 ביולי | 100 מטר חופשי | דון פרייזר | אוסטרליה אוסטרליה | קארדיף, בריטניה | 1:01.4 דקות |
| 25 ביולי | 4x100 מטר מעורב שליחות | נבחרת | בריטניה בריטניה | קארדיף, בריטניה | 4:54.0 דקות |
| 1 באוגוסט | 400 מטר מעורב | סילביה רוסקה | ארצות הברית ארצות הברית | טופקה, ארצות הברית | 5:43.7 דקות |
| 1 באוגוסט | 200 מטר גב | כריס פון סלצה | ארצות הברית ארצות הברית | טופקה, ארצות הברית | 2:37.4 דקות |
| 10 באוגוסט | 100 מטר חופשי | דון פרייזר | אוסטרליה אוסטרליה | שידם, הולנד | 1:01.2 דקות |
| 16 באוגוסט | 200 מטר מעורב | סילביה רוסקה | ארצות הברית ארצות הברית | פרסנו, ארצות הברית | 2:43.2 דקות |
| 5 בספטמבר | 4x100 מטר מעורב שליחות | נבחרת | הולנד הולנד | בודפשט, הונגריה | 4:52.9 דקות |
| 12 בספטמבר | 100 מטר חזה | קארין באייר | גרמניה המזרחית גרמניה המזרחית | לייפציג, גרמניה המזרחית | 1:19.6 דקות |
| 13 בספטמבר | 200 מטר פרפר | טינקה לדרברג | הולנד הולנד | נהארדן, ארצות הברית | 2:38.9 דקות |